Погинуо је 10. априла 2010. године у паду авиона код Смоленска при путу у Русију, поводом обележавања 70. годишњице масакра у Катињској шуми. Авион се срушио приликом четвртог покушаја слетања због удара у дрвеће при густој магли. Иако је контрола лета покушала да лет преусмери на други аеродром пилоти су то одбили. Међу погинулим путницима је и супруга председника као и бројни званичници, ветерани, посланици и сенатори, представници цркве, војске укључујући гувернера Народне банке, председника Олимпијског комитета као и цело војно-безбедносно руководство - начелник Генералштаба и команданати копнених снага, морнарице, ваздухопловства, специјалних снага и Варшавског гарнизона а такође и начелник канцеларије за националну безбедност.